**Latvijas Republikas Ministru prezidentam**

*Par Ministru kabineta sēdes protokollēmuma projektu*

Saskaņā ar Ministru Kabineta 2009. gada 7. aprīļa noteikumu Nr. 300 “Ministru kabineta kārtības rullis” 244. punktu un izpildot Ministru prezidenta 2018.gada 16.augusta rezolūciju Nr. 12/SAN-875 Aizsardzības ministrija iesniedz izskatīšanai Ministru kabineta sēdē protokollēmuma projektu “Par Ministru kabineta 2017. gada 12. decembra sēdes protokollēmuma (prot. Nr. 61, 85. §) “Informatīvais ziņojums “Par Zemessardzes attīstību 2018.–2027. gadā un Zemessardzes paaugstinātas gatavības apakšvienību ieviešanas gaitu”” 3. punktā dotā uzdevuma izpildes termiņa pagarināšanu”.

|  |  |  |
| --- | --- | --- |
| 1. | Iesniegšanas pamatojums | 2017. gada 12. decembra Ministru kabineta sēdē (protokola Nr. 61, 85. §, 3. punkts) Aizsardzības ministrijai tika uzdots līdz š. g. 1. aprīlim iesniegt izskatīšanai Ministru kabinetā grozījumus Ministru kabineta 2015. gada 11. marta rīkojumā Nr. 123 “Par finansējumu Aizsardzības ministrijas ilgtermiņa saistību pasākumam “Nacionālo bruņoto spēku ilgtermiņa līgumi””, paredzot saistību apjoma izmaiņas ar 2021. gadu atbilstoši informatīvajam ziņojumam un nepārsniedzot kopējo Aizsardzības ministrijai plānoto finanšu resursu apjomu 2% apmērā no iekšzemes kopprodukta.Ņemot vērā, ka 2018. gada 10. aprīļa Ministru kabineta sēdē (protokols Nr. 19, 36. §) tika noteikts Aizsardzības ministrijas budžeta izdevumu apmērs (2% no IKP) 2019., 2020. un 2021. gadam, bija nepieciešama budžeta izdevumu (tai skaitā Nacionālo bruņoto spēku ilgtermiņa līgumu) pārskatīšana. Turklāt 2018. gada 3. jūlija Ministru kabineta sēdē (protokola Nr. 31, 35. §, (DV)) Aizsardzības ministrijai tika uzdots jauns uzdevums, kura izpilde jānodrošina piešķirto budžeta līdzekļu ietvaros. Tas noteica, ka jāpārskata visi ilgtermiņu saistību pasākumi un jau noslēgto līgumu apmaksas grafiki, lai nodrošinātu nepieciešamo finansējumu šī uzdevuma izpildei. Šobrīd Aizsardzības ministrija veic sarunas ar NATO sabiedrotajiem par līguma slēgšanu, kā arī intensīvi strādā pie esošo saistību apjoma un līgumu apmaksas grafiku korekcijām. Tā kā šis process ietver starptautisku līgumu izmaiņas par piegādēm un korekcijas par apmaksas grafikiem ar projektā iesaistītajiem partneriem, precīzu informāciju varēsim iegūt procesa beigās – pēc visu jautājumu saskaņošanas ar līgumslēdzēju pusēm. Tādējādi iepriekšminētais process paildzina dotā uzdevuma izpildi.**Pamatojoties uz iepriekšminēto, lūdzu pagarināt** Ministru kabineta 2017. gada 12. decembra sēdes protokollēmuma (prot. Nr. 61, 85. §) “Informatīvais ziņojums “Par Zemessardzes attīstību 2018.–2027. gadā un Zemessardzes paaugstinātas gatavības apakšvienību ieviešanas gaitu”” 3. punktā dotā uzdevuma **izpildes termiņu līdz š. g. 1. novembrim** |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 73.1. apakšpunktu projekts nav izsludināts Valsts sekretāru sanāksmē. |
| 3. | Informācija par saskaņojumiem | Nav. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | 16.Valsts aizsardzības politika16.2. Nacionālo bruņoto spēku attīstība |
| 6. | Atbildīgā amatpersona | Aizsardzības ministrijas Resursu plānošanas departamenta Budžeta un investīciju plānošanas nodaļas vadītājas vietniece Ina Ozoliņa |
| 7. | Uzaicināmās personas | Nav |
| 8. | Projekta ierobežotas pieejamības statuss | Nav attiecināms |
| 9. | Cita informācija | Nav attiecināms |

Pielikumā:

Ministru Kabineta sēdes protokollēmuma projekts “Par Ministru kabineta 2017. gada 12. decembra sēdes protokollēmuma (prot. Nr. 61, 85. §) “Informatīvais ziņojums “Par Zemessardzes attīstību 2018.-2027.gadā un Zemessardzes paaugstinātas gatavības apakšvienību ieviešanas gaitu”” 3. punktā dotā uzdevuma izpildes termiņa pagarināšanu”.

Aizsardzības ministrs Raimonds Bergmanis

Ina Ozoliņa, 67335297

Ina.Ozolina@mod.gov.lv